בס"ד כב ניסן תשפ"ג   תשובה, השולחן ערוך (סי' תפט,ח) מכריע במחלוקת זו כבה"ג ש"אם שכח לברך באחד מהימים בין יום ראשון בין משאר ימים – סופר בשאר ימים בלא ברכה". האחרונים מוסיפים דוגמאות כגון שנודע לו שאתמול טעה במניין. ההצעה שמציעים לאחד כזה, שישמע הברכה מן השליח ציבור או מאחד מהמברכין ויענה אמן בכוונה לצאת ואח"כ יספור (משנה ברורה ס"ק לז). כל זה לגבי אם יודע בוודאות שלא ספר. אך אם מסופק אם דילג יום אחד – כאן יש ספק ספקא להתיר לו להמשיך לספור בברכה. וכך פסק מרן השולחן ערוך. כט"ס.